Сістэму работы школы па грамадзянска-патрыятычным выхаванні прадставіла намеснік дырэктара школы па выхаваўчай рабоце Коваль Святлана Мікалаеўна. Акцэнт у яе выступленні быў зроблены на кадэцкай адукацыі, якая ўжо больш за 19 гадоў рэалізуецца ў школе. Яна адзначыла, што роля выхаваўчых факультатываў “Мая Айчына”, “Вучымся жыць у міры і згодзе”, “Школа абаронцаў Айчыны” таксама адметная ў фарміраванні асобы вучня. А вядуць у школе гэтыя факультатывы выхавальнікі кадэцкіх класаў. Як вынік сумеснай працы кадэтаў і іх выхавальнікаў былі прадстаўлены відэаролікі “Прыгожы ў страі – моцны ў баі”, “Рэканструкцыя гістарычнага бою часоў Вялікай Айчыннай вайны”, фрагмент факультатыўных заняткаў “Асновы праваслаўнай культуры”. У ходзе выступлення былі раскрыты механізмы эфектыўнага ўзаемадзеяння школы і 11-ай асобнай гвардзейскай механізаванай брыгады, на базе якой праходзяць заняткі кадэтаў па страявой,тактычнай і агнявой падрыхтоўцы ў шосты школьны дзень, а ўлетку кожны год працуе абаронча-спартыўны лагер “Кадэт”.